Z A P I S N I K

Sa 7. sjednice Općinskog vijeća Općine Starigrad održane dana 15. lipnja 2022. godine u 9:00 sati u vijećnici Općine Starigrad.

Prisutni vijećnici/ce: Marko Marasović, Ante Jukić, Tomislav Ramić, Marijan Čavić, Marijana Milovac, Martina Špalj, Maja Milovac, Marina Vukić (pristigla u 9:01)

Odsutni vijećnici/ce: Višeslav Dokoza

Od ostalih sjednici prisustvovali: načelnik Krste Ramić, pročelnik Marin Čavić i voditelj odsjeka Anita Milovac kao zapisničar.

Utvrđivanje kvoruma: predsjednik je otvorio 7. sjednicu i utvrdio da je na sjednici prisutno 7 od 9 vijećnika, vijećnica Marina Vukić stigla je u 9:01 sati te je na sjednici prisutno 8 od 9 vijećnika.

Nakon otvaranja sjednice, utvrđuje se dnevni red za sjednicu, prijedlog Dnevnog reda dostavljen je u pozivu zajedno sa materijalima za sjednicu.

Predsjednik predlaže Dnevni red koji je dostavljen u pozivu za sjednicu i stavlja ga na glasovanje te napominje da se u 10. točki radi o čestici 2148/1 a ne 2148/7. Predloženi Dnevni red je usvojen je jednoglasno sa 8 glasova ZA.

Za sjednicu je utvrđen slijedeći:

DNEVNI RED

1. Usvajanje zapisnika sa 6. sjednice Općinskog vijeća Općine Starigrad
2. Aktualno
3. I. Izmjene i dopune Proračuna Općine Starigrad za 2022. godinu
4. I. Izmjene i dopune Programa građenja komunalne infrastrukture na području Općine Starigrad za 2022. godinu
5. I. Izmjene i dopune Programa održavanja komunalne infrastrukture na području Općine Starigrad za 2022. godinu
6. I. Izmjene i dopune Programa javnih potreba u kulturi u 2022. godini
7. I. izmjene i dopune Programa korištenja naknade za zadržavanje nezakonito izgrađenih zgrada u prostoru za 2022. godinu
8. Etički kodeks nositelja političkih dužnosti u Općini Starigrad
9. Odluka o davanju suglasnosti za provedbu ulaganja u projekt „Dječje igralište – Trg Stjepana Radića“
10. Odluka o proglašenju komunalne infrastrukture javnim dobrom u općoj uporabi (k.č. 2148/1 k.o. Seline)
11. Odluka o proglašenju komunalne infrastrukture javnim dobrom u općoj uporabi (k.č. 2342 k.o. Seline)
12. Odluka o ukidanju statusa javnog dobra
13. Zamolbe

**Ad.1.) Usvajanje Zapisnika sa 6. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe. Zapisnik je potvrđen jednoglasno, 8 glasova „Za“.

**Ad.2.). Aktualno**

Uvodno izlaganje podnosi načelnik Krste Ramić: izvješćuje o aktivnostima od zadnje sjednice – započeli su radovi na sanaciji Društvenog doma Starigrad, u tijeku su radovi na rekonstrukciji Podvelebitski pravac, završavaju se radovi asfaltiranja i sanacije nerazvrstanih cesta kao i radovi na groblju u Selinama te će se tijekom ljeta raspisati javna nabava za nastavak radova, završen je postupak nabave za radove za Središnji obalni pojas koji će započeti sa radovima u rujnu. U tijeku su radnje koje se poduzimaju kako bi se u rujnu moglo započeti sa radom jaslica u Dječjem vrtiću Osmjeh. Obilježen je Dan općine na dan sv. Jurja. Izašla je monografija Starigrad Paklenica te će 28. lipnja u 18:00 sati biti promocija u Bunkerima za koju će se dostaviti naknadno pozivnice. Započela je turistička sezona za koju još nema službenih pokazatelja. U tijeku su pripreme za ishođenje i radnje na projektnoj dokumentaciji ukupne infrastrukture Pod Bucići. Općina Starigrad je od 63 katastarske općine upala u program nove katastarske izmjere. U tijeku su izmjere za Nacionalni park Paklenicu, u te izmjere k.o. Seline su obuhvaćene 100%, k.oStarigrad većim dijelom, nije obuhvaćeno Veliko Rujno na čemu smo inzistirali, k.o. Tribanj je najmanje obuhvaćena te će se inzistirati na obuhvatu zaseoka. Točka dnevnog reda otvorena je za raspravu.

Vijećnica Maja Milovac postavila je pitanje vezano za Plan gospodarenja poljoprivrednim zemljištem na koje je načelnik odgovorio. Vijećnica Marina Vukić postavila je pitanje vezano za odlaganje krupnog otpada na koje je dobila odgovor.

Predsjednik zatvara točku dnevnog reda – Aktualno u 9:22 sati.

**Ad.3). I. Izmjene i dopune Proračuna Općine Starigrad za 2022. godinu**

Uvodno izlaganje podnio je načelnik Krste Ramić a detaljno obrazloženje za I. izmjene i dopune Proračuna Općine Starigrad dostavljeno je uz radne materijale.

Općinsko vijeće Općine Starigrad, jednoglasno je, bez rasprave, sa 8 glasova „Za“, donijelo

**Odluku**

o I. izmjenama i dopunama Proračuna Općine Starigrad za 2022. godinu.

*Odluka čini sastavni dio Zapisnika.*

**Ad.4). I. Izmjene i dopune Programa građenja komunalne infrastrukture na području Općine Starigrad za 2022. godinu**

Predsjednik izmjene i dopune stavlja na raspravu a potom i na glasovanje.

Općinsko vijeće Općine Starigrad, jednoglasno je, bez rasprave, sa 8 glasova „Za“, donijelo

**I. Izmjene i dopune**

programa građenja komunalne infrastrukture na području Općine Starigrad za 2022. godinu

*Odluka čini sastavni dio Zapisnika.*

**Ad.5). I. Izmjene i dopune Programa održavanja komunalne infrastrukture na području Općine Starigrad za 2022. godinu**

Predsjednik odluku daje na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**I. izmjene i dopune**

Programa održavanje komunalne infrastrukture na području Općine Starigrad za 2022. godinu

*Odluka čini sastavni dio Zapisnika.*

**Ad.6.) I. Izmjene i dopune Programa javnih potreba u kulturi u 2022. godini**

Predsjednik odluku daje na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

I. izmjene i dopune Programa javnih potreba u kulturi u 2022. godini

*Odluka čini sastavni dio Zapisnika.*

**Ad.7.) I. izmjene i dopune Programa korištenja naknade za zadržavanje nezakonito izgrađenih zgrada u prostoru za 2022. godinu**

Predsjednik točku dnevnog reda daje na raspravu a potom i na glasovanje. Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

I. izmjene i dopune Programa korištenja naknade za zadržavanje

nezakonito izgrađenih zgrada u prostoru za 2022. godinu

*Odluka čini sastavni dio Zapisnika.*

**Ad.8).** Etički kodeks nositelja političkih dužnosti u Općini Starigrad

Uvodno izlaganje podnio je načelnik Krste Ramić.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Etički kodeks**

nositelja političkih dužnosti u Općini Starigrad

*Odluka čini sastavni dio Zapisnika.*

**Ad.9). Odluka o davanju suglasnosti za provedbu ulaganja u projekt „Dječje igralište – Trg Stjepana Radića“**

Uvodno izlaganje podnosi načelnik Krste Ramić, radi se o prijavi na natječaj, odustalo se od lokacije Brđani te je određena nova lokacija na trgu Stjepana Radića.

Općinsko vijeće Općine Starigrad, jednoglasno je, sa 8 glasova „Za“, donijelo

**Odluka**

o davanju suglasnosti za provedbu ulaganja u projekt „Dječje igralište – Trg Stjepana Radića“.

*Odluka čini sastavni dio Zapisnika.*

**Ad.10). Odluka o proglašenju komunalne infrastrukture javnim dobrom u općoj uporabi (k.č. 2148/1 k.o. Seline)**

Pročelnik daje uvodno obrazloženje. Predsjednik daje prijedlog na raspravu a potom i na glasovanje.

Općinsko vijeće Općine Starigrad, jednoglasno je, bez rasprave, sa 8 glasova „Za“, donijelo

**Odluka**

o proglašenju komunalne infrastrukture javnim dobrom u općoj uporabi

*Odluka čini sastavni dio Zapisnika.*

**Ad.11). Odluka o proglašenju komunalne infrastrukture javnim dobrom u općoj uporabi (k.č. 2342 k.o. Seline)**

Pročelnik daje uvodno obrazloženje. Predsjednik daje prijedlog na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluka**

o proglašenju komunalne infrastrukture javnim dobrom u općoj uporabi

*Odluka čini sastavni dio Zapisnika.*

**Ad.12). Odluka o ukidanju statusa javnog dobra**

Pročelnik daje uvodno obrazloženje. Predsjednik daje prijedlog na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluka**

o ukidanju statusa javnog dobra na čestici zemlje 4583/2 i 4615/4 k.o. Starigrad

*Odluka čini sastavni dio Zapisnika.*

**Ad.13).Zamolbe**

***Građevinsko zemljište***

**Iva Surać:** zamolba za kupnju zemljišta u vlasništvu Općine Starigrad - 3808/18 k.o. Seline cca 280 m².

Načelnik Krste Ramić daje pojašnjenje, radi se o prostoru na kojem je izgrađen urbanistički plan, temelj za izradu projektne dokumentacije. Do sad smo slične zamolbe odbijali ali ovdje se radi o drugačijoj situacije te i Mjesni odbor Seline daju suglasnost za prodaju.

Općinsko vijeće je jednoglasno, 8 glasova „Za“, donijelo

**Odluku**

kojom se prihvaća zamolba Ive Surać za kupnju zemljišta oznake 3808/18 k.o. Seline površine 280 m².

**Iva Surać:** zamolba za zamjenu zemljišta 3808/13 k.o. Seline površine 219 m² za zemljište 3808/10 k.o. Seline površine 220 m² u vlasništvu Općine Starigrad.

Načelnik Krste Ramić daje obrazloženje, ovdje se radi o zamjeni koja je u interesu općine.

Općinsko vijeće je jednoglasno, 8 glasova „Za“, donijelo

**Odluku**

kojom se prihvaća zamolba Ive Surać za zamjenu zemljišta 3808/13 k.o. Seline površine 219 m² za zemljište 3808/10 k.o. Seline površine 220 m² u vlasništvu Općine Starigrad.

***Suglasnosti***

**Dragan Krapić – OPG Anna:** Suglasnost za ispašu stoke

Načelnik Krste Ramić daje obrazloženje i navodi da su na ovu temu održana dva sastanka u županiji, te daje pregled situacije za Općinu Starigrad.

Općinsko vijeće je jednoglasno, 8 glasova „Za“, dalo

**Suglasnost za ispašu stoke**

(na česticama 702, 716, 745, 785, 791/3, 1054, 687, 688, 675, 965, 696/4, 696/5, 719, 743, 744, 829, 830,865/2, 1086, 847 i 848 k.o. Tribanj te 409/1, 904, 932, 845, 894/1 i 901 k.o. Starigrad).

*U raspravi je sudjelovala: Maja Milovac*

Sjednica je završila sa radom u 10:02

Prijepis zapisnika sačinila Predsjednik Općinskog vijeća

Marija Jukić, struč.spec.publ.adm. Marko Marasović, dipl.ing., v.r.